અમદાવાદ: અમદાવાદ શહેર ગ્રામ્યના ૧ર હજાર સહિત રાજ્યભરના ૬૦ હજાર જેટલાં બાળકોને રાઇટ ટુ એજ્યુકેશન એકટ આરટીઇ હેઠળ પહેલા ધોરણમાં પ્રવેશ આપવાની કામગીરી સોમવાર ૧૭ એપ્રિલથી શરૂ કરવામાં આવશે. ઓનલાઇન ભરવામાં આવેલાં એડમિશન ફોર્મની માહિતી દ્વારા ગાંધીનગર પ્રાથમિક શિક્ષણ નિયામક કચેરીથી સંબંધિત વાલીઓને એસએમએસ મળવાનું શરૂ કરવામાં આવશે. વાલીઓને ત્યારબાદ ઓનલાઇન પ્રવેશપત્ર ડાઉનલોડ કરી જે તે શાળામાં જઇને પ્રવેશ મેળવવાનો રહેશે.